ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660041092

ขอความช่วยเหลือซ่อมแซมถนนชำรุด พื้นผิวขรุขระ ถนนไม่เรียบเสมอกันและเป็นเนิน บริเวณ ถนนหัวหมาก แขวงหัวหมาก เขตบางกะปิ กรุงเทพมหานคร จุดสังเกต ตั้งแต่ซอยหัวหมาก 23 ไปจนถึงหน้ามหาวิทยาลัยอัสสัมชัญ(เอแบค) สาขาหัวหมาก และตั้งแต่ถนนฯ ฝั่งตรงข้ามหน้ามหาวิทยาลัยอัสสัมชัญ(เอแบค) สาขาหัวหมาก ไปจนถึงซอยหัวหมาก 24 เนื่องจากผู้ร้องพบเห็นถนนชำรุดในบริเวณดังกล่าว มีลักษณะพื้นผิวขรุขระ ถนนไม่เรียบเสมอกัน เป็นเนิน และลาดเอียง โดยเฉพาะช่องทางที่อยู่ซ้ายสุดจะมีความลาดเอียงมาก ทำให้ประชาชนไม่สามารถสัญจรผ่านได้อย่างสะดวก ซึ่งผู้ร้องพบเห็นมาเป็นระยะเวลานานแล้ว จนถึงปัจจุบัน (วันที่ 02 ตุลาคม 2566) ยังไม่ได้รับการแก้ไขปัญหาแต่อย่างใด ผู้ร้องทราบมาว่าเคยมีหน่วยงานเข้ามาดำเนินการ ซ่อมแซมถนนชำรุดเป็นหลุมเป็นบ่อ ในบางจุด แต่ไม่ได้แก้ไขตลอดทั้งเส้นทาง ประกอบกับบริเวณใกล้เคียง จากถนนกรุงเทพกรีฑาข้ามสะพานมายังถนนหัวหมาก เมื่อลงสะพานมาจะพบเห็นจุดกลับรถแรกอยู่ฝั่งขวา (เพื่อกลับรถมาฝั่งซอยหัวหมากเลขคู่) ซึ่งอยู่ก่อนถึงซอยหัวหมาก 21 โดยเกาะกลางถนนบริเวณดังกล่าว ได้ก่อสร้างขอบเหลี่ยม ยื่นออกมานอกถนน ทำให้ประชาชนที่สัญจรผ่านต้องคอยหลบมาทางซ้าย เพราะเกรงว่าจะเกิดอุบัติเหตุขึ้น เบื้องต้นผู้ร้องยังไม่เคยแจ้งเรื่องไปยังหน่วยงานใด จึงประสงค์ให้หน่วยงานที่เกี่ยวข้องเข้ามาดำเนินการแก้ไขซ่อมแซม ปรับปรุง ถนนสายดังกล่าว ถนนบริเวณดังกล่าว เพื่อบรรเทาความเดือดร้อนให้กับประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata